ઉલ્લેખનીય છે કે, વડાપ્રધાન નરેન્દ્ર મોદી મ્યાનમારના રાષ્ટ્રપતિ યૂ ચિન ક્વાના નિમંત્રણ પર 5થી 7 સપ્ટેમ્બર દરમિયાન મ્યાનમારની મુલાકાતે છે. મ્યાનમારની મુલાકાત પહેલાં પીએમ મોદીએ આશા વ્યક્ત કરી હતી કે, આ મુલાકાતમાં બંને દેશોનો આગળનો રોડમેપ તૈયાર થશે. ભારત મ્યાનમાર સાથે સ્ટ્રેટેજિક અને ઇન્ડસ્ટ્રીયલ સંબંધો મજબૂત કરવા માંગે છે. ભારતના ઉત્તર-પૂર્વ રાજ્યોના ઘણા ઉગ્રવાદીઓ મ્યાનમારમાં શરણ લે છે. ભારતના નાગાલેન્ડ અને મણિપુરની સીમા મ્યાનમારને અડીને આવેલી છે અને બંને રાજ્યોમાં ઉગ્રવાદનું પ્રમાણ ઘણું વધારે છે. આથી મ્યાનમાર સાથેના ભારતના સંબંધો ખૂબ મહત્વપૂર્ણ છે. વળી, સાઉથ-ઇસ્ટ એશિયાના દેશોમાં જવા માટે મ્યાનમાર ભારત માટે 'ગેટ વે'નું કામ કરશે, આ કારણે પણ ભારત માટે મ્યાનમાર ખૂબ મહત્વપૂર્ણ છે.